RESOLUCIÓN do 25 de febreiro de 2005 pola que se fai pública a convocatoria para a celebración de convenios de distribución de espectáculos de danza, con compañías galegas profesionais, para o ano 2005.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 08/03/2005

O Instituto Galego das Artes Escénicas e Musicais -IGAEM-, como organismo autónomo comercial crea
do como servizo público de promoción cultural no eido -entre outros- da produción, promoción e difusión da danza, pode realizar cantas actividades comerciais e industriais requira o logro dos seus obxectivos, mesmo mediante a realización, para estes efectos, de coproducións ou celebración de convenios e concertos con empresas artísticas de carácter profesional (artigo 9 c) da Lei 4/1989, do 21 de abril, pola que se crea o IGAEM, modificada pola Lei 2/1991, do 14 de xaneiro) así como, en xeral, asinar convenios e concertos con institucións públicas e privadas para levar a cabo as tarefas da súa competencia (artigo 9 h) da devandita lei).
Por todo isto e en consonancia cos seus obxectivos inmediatos, o Consello Reitor do IGAEM aprobou na súa xuntanza do 24 de febreiro de 2005 a convocatoria ás compañías ou empresas galegas profesionais que se dediquen aos espectáculos de danza, para a elaboración de convenios de distribución dos citados espectáculos de danza durante o 2005, e de conformidade coas seguintes:
Primeira.-Obxecto.
Esta convocatoria ten por obxecto o asinamento entre o IGAEM e as compañías ou empresas galegas profesionais de danza, que acrediten documentalmente a súa profesionalidade, de convenios de distribución de espectáculos de danza.
Cada compañía presentará un programa co espectáculo ou espectáculos que pretende distribuír durante o ano 2005. O IGAEM reserva para si a facultade de distribuír unha parte a través do programa Danza na Rede, que o IGAEM organiza anualmente; as restantes actuacións realizaranse segundo a xira específica que presente a compañía.
Segunda.-Orzamento e crédito.
O orzamento global máximo para distribuír será de 72.000 A (setenta e dous mil euros) distribuídos ao longo do ano 2005 con imputación á aplicación orzamentaria 10.60.354A.640.1 do orzamento de gastos do IGAEM.
O importe máximo que o IGAEM poderá outorgar por compañía non poderá exceder de 30.000 A (trinta mil euros), tendo en conta que o IGAEM asume como máximo o 70% da tarifa por función.
Neste importe enténdese incluído o imposto sobre o valor engadido (IVE) que poida corresponder ou calquera tipo de impostos aplicables, así como calquera liquidación por dereito de propiedade intelectual que lle pertenza ou ben teña cedida a compañía.
Terceira.-Lugar e prazo de presentación de solicitudes.
As compañías ou empresas profesionais de danza que desexen participar nesta convocatoria presen
tarán no prazo previsto a solicitude correspondente no rexistro do IGAEM (rúa da Vesada s/n, San Lázaro, CP 15703 Santiago de Compostela), ou por calquera dos medios establecidos no artigo 38 de Lei 30/1992, de réxime xurídico das administracións públicas e do procedemento administrativo común (xunto coa documentación complementaria exixida).
Rematado o prazo de presentación das solicitudes, unha comisión de valoración constituída por un presidente e catro vogais designados polo Consello Reitor e un/ha secretario/a con voz e sen voto, que será un membro do cadro de persoal do IGAEM, comprobará que compañías reúnen os requisitos de profesionalidade exixidos, e procederá á valoración dos proxectos presentados, asignándolle unha cantidade económica a cada compañía. Esta proposta será elevada ao Consello Reitor do IGAEM para a súa ratificación.
Cuarta.-Modo de presentación e valoración dos proxectos.
As ofertas presentaranse en dous sobres pechados e asinados polo responsable da compañía ou persoa que validamente o represente, facendo constar no sobre o seu contido, nome da compañía e proxecto ao que se refire, e entregaranse no Rexistro Xeral do IGAEM ou por calquera outro medio establecido no artigo 38 da Lei 30/1992, de réxime xurídico das administracións públicas e do procedemento administrativo común. Así mesmo, poderase acceder ao texto íntegro destas bases e da resolución da convocatoria do IGAEM a través da páxina web www.igaem.xunta.es.
O prazo de presentación será de 20 días naturais desde o día seguinte á súa publicación no Diario Oficial de Galicia.
A presentación das proposicións supón a aceptación incondicional por parte da compañía das cláusulas destas bases e a declaración responsable de que reúne todas e cada unha das condicións exixidas para a realización do convenio.
En cada sobre incluirase a documentación seguinte:
4.1. Sobre «A»:
Conterá a documentación que acredite a condición de empresa profesional de danza, de acordo coas seguintes epígrafes, será motivo de exclusión a omisión destas demostracións:
a) Orixinal ou fotocopia compulsada (ou cotexada) no IGAEM ou polo organismo competente da Xunta de Galicia, acreditativa da personalidade xurídica do empresario.
No caso de ser empresario individual, presentará documento nacional de identidade, ou documento que regulamentariamente o substitúa, e certificado
de estar dado de alta no imposto de actividades económicas no exercicio 2005 na actividade correspondente á que é obxecto destas bases.
No caso de ser persoa xurídica, presentará DNI do representante, ou documento que regulamentariamente o substitúa, CIF da empresa de danza e escritura de constitución, ou modificación, se é o caso, debidamente inscrita no Rexistro Mercantil ou no que lle corresponda, así como certificado de estar dado de alta no imposto de actividades económicas, correspondente ao exercicio 2005, na actividade de danza.
b) No caso de que se presente oferta por unha agrupación de empresas, cada unha acreditará a súa personalidade e capacidade, segundo o indicado na letra a), debendo especificar os nomes e circunstancias dos empresarios e designar a persoa que durante a vixencia do convenio terá a plena representación de todos, e para todos os efectos, fronte á Administración.
c) Documentación acreditativa da representación: os que comparezan ou asinen proposicións no nome doutro deberán presentar poder bastante para o efecto. Se a empresa fose persoa xurídica, deberase acreditar de forma que faga fe ese poder. Os poderes deberán estar especificamente verificados na súa suficiencia para a licitación pola Asesoría Xurídica da Consellería de Cultura, Comunicación Social e Turismo ou, no seu defecto, pola Asesoría Xurídica Xeral da Xunta de Galicia.
d) Declaración responsable subscrita por quen asine a proposición, de non se atopar incurso en ningunha das incompatibilidades ou prohibicións para obter a condición de beneficiario, enumeradas no artigo 13, números 2º e 3º da Lei 38/2003, do 17 de novembro, xeral de subvencións.
e) Memoria demostrativa da súa capacidade económica, financeira e técnica, podendo acreditarse por algún dos medios seguintes:
-Mediante informe de institucións financeiras.
-Xustificación da existencia dun seguro de indemnización por riscos profesionais.
-Presentación de contas anuais, de ser o caso, de sociedades.
-Declaración relativa á cifra de negocios global e dos servizos e traballos realizados pola empresa nos tres últimos exercicios.
-Se por razóns xustificadas un empresario non puidese facilitar as referencias solicitadas, poderá acreditar a súa solvencia económica e financeira por calquera outra documentación considerada como suficiente pola Administración.
f) Certificación expedida pola Tesouraría da Seguridade Social de encontrarse ao corrente das súas obrigas coa Seguridade Social, entendéndose por tales, segundo sinala o artigo 14 do R.D. 1098/2001, do 12 de outubro, polo que se aproba o Regulamento xeral da Lei de contratos das administracións públicas, cando, se é o caso, concorran as seguintes circunstancias:
-Estar inscritas no sistema da Seguridade Social e, se é o caso, se se trata dun empresario individual, afiliado e en alta no réxime que corresponda por razón da súa actividade.
-Ter afiliados, se é o caso, e dados de alta aos traballadores que presten os seus servizos nelas.
-Ter presentados os documentos de cotización correspondentes ás cotas da Seguridade Social e, se é procedente, dos conceptos de recadación conxunta con elas; así como das asimiladas a aquelas para os efectos recadatorios, correspondentes aos doce meses anteriores á data de solicitude da certificación.
-Estar ao corrente no pagamento das cotas ou doutras débedas coa Seguridade Social.
g) Certificación da Delegación de Facenda que acredite que non existen co Estado débedas de natureza tributaria no período executivo.
h) Certificación da Consellería de Economía e Facenda de non ter débedas pendentes coa respectiva Administración da Xunta de Galicia.
En defecto das letras f), g) e h) poderá presentarse declaración responsable, subscrita por quen asine a proposición, na que se faga constar, tanto no que se refire ás persoas físicas como xurídicas concursantes, que se atopa ao corrente, no momento de presentar a súa proposta, no cumprimento das obrigas tributarias e coa Seguridade Social impostas polas disposicións vixentes, sen prexuízo de que a xustificación acreditativa deste requisito se lle requirirá á empresa proposta como adxudicataria do convenio e, para este efecto, concederáselle un prazo de dez días hábiles contados desde o día seguinte á data de comunicación do dito requirimento, con indicación de que de non cumprir este trámite se lle terá por desistida da adxudicación.
4.2. Sobre «B»:
As propostas someteranse aos modelos que se xuntan como anexo I e anexo II a estas bases, que deben ser incluídos necesariamente neste sobre «B».
Así, as compañías teñen a obriga de presentar unha declaración de axudas, subvencións e/ou patrocinios solicitados, tanto ás administracións públicas como a outros organismo ou institucións públicas ou privadas, para o mesmo fin.
Conterá, con carácter xeral, todo tipo de documentación que defina o espectáculo obxecto da proposición:
-Historial da compañía: memoria artística das producións realizadas (especial referencia ás actuacións levadas a cabo no último ano), equipo artístico destas, así como a documentación que a compañía considere que permite avaliar a aproximación do seu proxecto artístico co feito cultural galego no eido da danza.
-Vídeo en sistema VHS ou en formato DVD, cunha duración de entre 10 e 15 minutos, da última produción realizada pola compañía.
-Elenco e equipo artístico do proxecto presentado.
-Tarifa por función do espectáculo presentado.
-Orzamento pormenorizado do custo da produción e distribución do espectáculo.
-Planos técnicos e deseño artístico da escenografía e demais elementos escénicos, se é o caso.
-Equipo técnico e infraestrutura con que se conte.
Respecto á tarifa proposta por cada actuación, entenderase incluído o importe do imposto sobre o valor engadido (IVE) e todo tipo de impostos e gastos de calquera índole que graven os distintos conceptos.
A documentación dos proxectos presentados que sexan obxecto de adxudicación quedará en poder do IGAEM. O resto dos proxectos poderán ser retirados no prazo de tres meses, a partir da data da resolución pola que se procede ás adxudicacións. No caso de non ser retirados os proxectos no tempo indicado, a compañía decaerá no seu dereito a facelo.
4.3. Apertura de proposicións e comisión de valoración.
Rematado o prazo de presentación das ofertas, a comisión de valoración procederá a examinar o cumprimento de todos os requisitos exixidos en canto á profesionalidade das compañías (sobre «A»). Unha vez confirmado o cumprimento dos requisitos deste sobre, a comisión examinará e valorará os proxectos artísticos presentados (sobre «B»). Terase en conta o incumprimento total ou parcial da convocatoria anterior á que concorresen.
Valorados os citados proxectos, emitirase un informe que será elevado ao Consello Reitor do IGAEM para a súa aprobación.
Quinta.-Proposta de selección.
O Consello Reitor do IGAEM, á vista da proposta da comisión de valoración, procederá á súa aprobación, que abranguerá tanto os proxectos selec
cionados como o importe ou cantidade asignada a cada proxecto. O prazo máximo de resolución da adxudicación das axudas obxecto destas bases será de 6 meses, contados desde o día seguinte ao da publicación da convocatoria no DOG, e será notificada para os efectos previstos na dita resolución. No caso de non haber resolución expresa, a solicitude ou solicitudes presentadas entenderanse desestimadas.
Tras a aprobación do Consello Reitor, a Xerencia do IGAEM procederá a formalizar o oportuno convenio de colaboración, de xeito documental, que será asinado por ambas as dúas partes.
As compañías seleccionadas, unha vez recibida a comunicación da proposta do convenio colaborador, disporán dun prazo de dez días naturais para formalizalo documentalmente ou renunciar a el.
A resolución de adxudicación poderá ser obxecto de recurso potestativamente en reposición ante o Consello Reitor do IGAEM no prazo dun mes desde a súa notificación, ou ben ser impugnado directamente ante a xurisdición contencioso-administrativa no prazo de dous meses desde a súa notificación.
A proposta da comisión de valoración non lles xerará dereito ningún ás compañías propostas; unicamente a sinatura do convenio recoñecerá os dereitos correspondentes, derivados do seu clausulado.
O convenio poderá formalizarse en escritura pública cando así o solicite a compañía, e serán pola súa conta todos os gastos derivados do outorgamento.
Sexta.-Execución do convenio: prazos.
O prazo de execución da actividade de produción das compañías deberá ter rematado o día 20 de abril de 2005, comezando a distribución nese momento e rematando o día 15 de decembro de 2005, debendo estar debidamente xustificados os convenios de distribución que se asinen con tal motivo antes do día 16 de decembro de 2005, data na que deberá ter entrado no Rexistro do IGAEM esta xustificación para poder recoñecer a obriga previa de pagamento con cargo aos orzamentos do ano 2005.
En ningún caso se admitirá a concesión de prórrogas.
O convenio executarase con suxeición ás cláusulas destas bases e de acordo coas instrucións que para a súa interpretación lle dea o IGAEM.
6.1. Forma de pagamento:
As empresas ou compañías seleccionadas recibirán os importes derivados destas bases e que lles correspondan, segundo a valoración oportuna, cantidade que será distribuída do seguinte xeito:
a) Primeiro pagamento: 25% do importe do convenio, unha vez asinado e logo de presentación dunha
memoria xustificativa da produción e distribución dos espectáculos obxecto do convenio.
b) Segundo pagamento: 50%, á metade das actuacións, logo da presentación dos certificados de actuación emitidos polos concellos correspondentes, ou ben da SGAE ou entidade que xestione os dereitos de autor, e da presentación das nóminas TC1 e TC2 das persoas que forman parte do cadro artístico nos espectáculos obxecto do convenio.
c) Terceiro pagamento: 25%, ao remate das actuacións e logo de xustificación documental cos certificados de actuación emitidos en igual forma ca no punto anterior e presentación das nóminas TC1 e TC2 do cadro artístico do espectáculo.
Como condición necesaria e indispensable para o primeiro e sucesivos pagamentos, na data de presentación de cada xustificación das actuacións, terán que estar vixentes os seguintes certificados:
1. Certificación expedida pola Tesouraría da Seguridade Social que acredite que está ao corrente das súas obrigas coa Seguridade Social, conforme co disposto no artigo 14 do R.D. 1098/2001, do 12 de outubro, polo que se aproba o Regulamento xeral da Lei de contratos das administracións públicas. Están ao corrente das súas obrigas, segundo o citado artigo, cando concorran as seguintes circunstancias:
-Estar inscritas no sistema de Seguridade Social e, se é o caso, se se tratase dun empresario individual, afiliado e dado de alta no réxime que corresponda por razóns da súa actividade.
-Ter afiliado, se é o caso, e dado de alta os traballadores que presten servizos nelas.
-Ter presentados os documentos de cotización correspondentes ás cotas da Seguridade Social e, se procedese, dos conceptos de recadación conxunta con elas, así como das asimiladas a aquelas para os efectos recadatorios, correspondentes aos 12 meses anteriores á data da solicitude da certificación.
-Estar ao corrente do pagamento das cotas ou doutras débedas coa Seguridade Social.
2. Certificación da Delegación de Facenda que acredite que non existen débedas pendentes coa Axencia Estatal de Administración Tributaria de natureza tributaria no período executivo, conforme o disposto no artigo 13 d) do R.D. 1098/2001 citado.
3. Certificación da Consellería de Economía e Facenda que acredite non ter débedas coa Administración autonómica (artigo 13 e) do R.D. anteriormente citado).
4. Estar dado de alta no imposto de actividades económicas, no ano 2005, e na epígrafe correspondente ao obxecto deste convenio (artigo 13 a) do R.D. 1098/2001, do 12 de outubro).
Así mesmo, deberá presentarse no momento da xustificación da execución total do proxecto ou, se é o caso, antes do último pagamento, unha declaración complementaria do conxunto de axudas, subvencións e/ou patrocinios solicitados, tanto dos aprobados ou concedidos como dos pendentes de resolución, para o mesmo proxecto, das administracións públicas competentes ou das entidades vinculadas ou dependentes, consonte co artigo 15.4º do Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia.
Sétima.-Condicións de execución do convenio.
7.1. Obrigas sociais, laborais e derivadas da Lei de propiedade intelectual.
As compañías conveniadas estarán obrigadas ao cumprimento das disposicións vixentes en materia laboral, de Seguridade Social e de seguridade e hixiene no traballo.
As obrigas laborais, fiscais ou de cotización derivadas da actividade da compañía serán da súa exclusiva responsabilidade, sen que pola vinculación co convenio asinado deriven responsabilidades de ningún tipo para o IGAEM.
Así mesmo, calquera obriga derivada da Lei 1/1996, do 12 de abril, de propiedade intelectual será de exclusiva responsabilidade da compañía conveniada.
7.2. Dirección e inspección dos traballos. Interpretación do convenio.
Compételle á Xerencia do IGAEM, de xeito persoal ou por delegación en terceiras persoas, a inspección dos traballos que realicen as compañías en virtude do futuro convenio asinado.
Así mesmo, correspóndelle á Xerencia do IGAEM a interpretación das cláusulas do convenio, así como a súa variación e a resolución, nunha primeira instancia, das discrepancias que poidan xurdir na súa interpretación e/ou execución.
7.3. Publicidade do espectáculo.
As compañías adxudicatarias quedarán obrigadas a difundir a colaboración do Instituto Galego das Artes Escénicas e Musicais, como organismo colaborador, na actividade que van realizar polos medios de promoción e de publicidade utilizados habitual
mente e, especialmente, facer constar o logotipo oficial e imaxe corporativa do IGAEM, xunto coa súa adscrición á Consellería de Cultura, Comunicación Social e Turismo da Xunta de Galicia, no material impreso que sexa difundido durante a vixencia do convenio asinado; logotipo que será facilitado polo IGAEM.
Este requisito deberá ser acreditado, así mesmo, antes do último pagamento, mediante a presentación ou achega pola compañía adxudicataria dos folletos, programas de man, carteis, etc., que se editasen para este fin; o incumprimento desta condición poderá ser causa de resolución do convenio, e obrigarase á compañía a devolver as cantidades percibidas por este concepto.
7.4. Resolución do convenio.
Será causa de resolución do convenio ao que se contraen estas bases a non-execución dalgunha das condicións establecidas nelas; se é o caso, a compañía estará obrigada á devolución do total ou parcial das cantidades ata entón percibidas.
Para o caso de outras axudas, subvencións ou patrocinios outorgados para o mesmo proxecto, a suma total das axudas concedidas en ningún caso poderá ser unha contía que supere o 100% do custo total do espectáculo que deberá desenvolver o beneficiario. En tal caso, unicamente se lle ingresará ata o límite do gasto xustificado.
Oitava.-Recursos.
Esta resolución pon fin á vía administrativa; contra ela cabe interpor, ben recurso potestativo de reposición ante o mesmo órgano que a ditou, no prazo dun mes contado desde o día seguinte á comunicación ou publicación desta resolución, ou ben interpor directamente recurso contencioso-administrativo ante a xurisdición contencioso-administrativa no prazo de dous meses, contados desde a mesma data.
Será tido en conta pola comisión técnica de valoración da convocatoria seguinte o incumprimento parcial ou total desta convocatoria.
Novena.-Entrada en vigor.
As bases desta convocatoria entrarán en vigor ao día seguinte da súa publicación no Diario Oficial de Galicia.
Santiago de Compostela, 25 de febreiro de 2005.
José Manuel Soto Virulegio
Xerente do Instituto Galego das Artes Escénicas
e Musicais